Djeca atomske bombe
<s>, u svijetu poznatiji pod naslovom Djeca Hiroshime, je japanski crno-bijeli igrani film snimljen 1952. godine u režiji Kanetoa Shinda, poznat kao prvi japanski film koji je za temu imao nuklearno bombardiranje Hiroshime.</s>

<s>Protagonistica, čiji lik tumači Nobuko Otowa, je učiteljica iz Hiroshime koja je za vrijeme  napada radila na otoku u Unutrašnjom japanskom moru.</s><s>Radnja prikazuje kako se nekoliko godina kasnije vraća kako bi posjetila grobove porodice, te pri tome sreće svoje nekadašnje poznanike i učenike te ima prilike vidjeti kako se oni još uvijek bore sa posljedicama napada kao što su opekotine, sterilitet ili radijacijska bolest.</s>

<s>Shindo, koji je i sam bio rodom iz Hiroshime, je dugo vremena nastojao snimiti film o toj temi, ali mu je to, kao i drugim japanskim sineastima, priječila cenzura američkih okupacijskih vlasti.</s><s>Tek kada je okupacija službeno prestala, Shindo je mogao snimiti film.</s><s>Pri tome je koristio autentične lokacije, česo koristeći tehnike koje će postati poznate kao tzv. gerilska kinematografija.</s><s>U filmu se inzistiralo na autentičnosti, pa se tako u njemu pojavljuje veliki dio dokumentarnih scena, a žrtve napada kao naturščici tumače sami sebe.</s><s>Film je sljedeće godine prikazan na Kanskom festivalu gdje je izazvao posebnu pažnju, prije svega zbog nastojanja da se u njemu zadrži vedri i humani ton, odnosno izbjegne gorčina i samosažaljenje.</s><s>Zahvaljujući njemu je Shindo postao jedno od velikih imena japanske kinematografije.</s>

<s>Uloge
 Nobuko Otowa ...</s><s>Takako Ishikawa
 Osamu Takizawa ...</s><s>Iwakichi
 Miwa Saitō ...</s><s>Natsue Morikawa
 Tsuneko Yamanaka
 Hideji Ōtaki
 Takashi Itō
 Chikako Hosokawa ...</s><s>Setsu, Takakina majka
 Masao Shimizu ...</s><s>Toshiaki, Takakin otac
 Yuriko Hanabusa ...</s><s>Oine
 Tanie Kitabayashi ...</s><s>Otoyo
 Tsutomu Shimomoto ...</s><s>Natsuein suprug
 Eijirō Tōno
 Taiji Tonoyama ...</s><s>Vlasnik broda
 Jūkichi Uno ...</s><s>Kōji</s>

<s>Izvori</s>

<s>Vanjske veze</s>

<s></s>

<s>Japanski filmovi
Dramski filmovi</s>

